ddrg/super_eurlex huggingface dataset:
(5)

Člena 5(4) in 6(1) Direktive 91/414/EGS določata, da za vključitev posamezne snovi v Prilogo I lahko veljajo nekatere omejitve in pogoji. V tem primeru se zdijo potrebne omejitve obdobja vključitve in registriranih poljščin. Prvotni ukrepi, predstavljeni Stalnemu odboru za prehransko verigo ljudi in zdravstveno varstvo živali, predlagajo omejitev obdobja vključitve na sedem let, tako da bi države članice prednostno pregledale fitofarmacevtska sredstva, ki so že na trgu in vsebujejo dinokap. Da bi se izognili odstopanjem v zahtevani visoki stopnji zaščite, je bilo predvideno, da bo vključitev v Prilogo I k Direktivi 91/414/EGS omejena na vrste uporabe dinokapa, ki so bile dejansko ocenjene v okviru ocene Skupnosti, za katere je bilo ocenjeno, da so v skladu s pogoji Direktive 91/414/EGS. To nakazuje, da je treba za druge vrste uporabe, ki v tej oceni niso bile zajete ali so bile zajete le delno, najprej opraviti celovito oceno, preden se lahko vključijo v Prilogo I k Direktivi 91/414/EGS. Poleg tega se je zaradi nevarne narave dinokapa štelo, da je treba na ravni Skupnosti poskrbeti za minimalno uskladitev nekaterih ukrepov za zmanjšanje tveganja, ki so jih morale države članice izvajati pri podeljevanju registracij.
SL Uradni list Evropske unije L 70/50

DIREKTIVA KOMISIJE 2006/29/ES

z dne 8. marca 2006

o spremembi Direktive Evropskega parlamenta in Sveta 2000/12/ES glede izvzetja ali vključitve nekaterih institucij v področje uporabe

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Evropskega parlamenta in Sveta 2000/12/ES z dne 20. marca 2000 o začetku opravljanja in opravljanju dejavnosti kreditnih institucij (1), in zlasti člena 60(2) Direktive,

ob upoštevanju naslednjega:

(1) Člen 2(3) Direktive 2000/12/ES navaja tiste institucije, ki so izrecno izvzete iz področja uporabe Direktive.

(2) Dansko Ministrstvo za gospodarstvo in dansko Ministrstvo za notranje zadeve in zdravstvo sta zahtevali, da se združenje občin za hipotekarne kredite (KommuneKredit) vključi v seznam iz člena 2(3) Direktive 2000/12/ES ter se KommuneKredit s tem izvzame iz področja uporabe Direktive. Proučitev pravnega statusa in posebne strukture KommuneKredit opravičuje vključitev v člen 2(3).

(3) Finsko Ministrstvo za finance je ponovno zahtevalo, da se navedba Kera OY/Kera Ab v seznamu iz člena 2(3) nadomesti z navedbo FinnveraOyj/Finnvera Abp. Finnvera Plc je nastala na podlagi združitve Kera Plc in finskega Odbora za jamstva. Finnvera Plc opravlja iste dejavnosti kot njena predhodnica Kera Plc.

(4) Grško ministrstvo za gospodarstvo in finance je zahtevalo izbris Elliniki Trapeza Viomichanikis Anaptyxeos in Tachidromiko Tamieftirio iz seznama izjem iz člena 2(3). Prva institucija je po združitvi s poslovno banko prenehala obstajati in druga bo poslovala kot institucija, ki ima v skladu z Direktivo 2000/12/ES dovoljenje za poslovanje kot kreditna institucija –

SPREJELA NASLEDNJO DIREKTIVO:

Člen 1

Četrta alinea člena 2(3) Direktive 2000/12/ES se nadomesti z naslednjim:

„— na Danskem, ‚Dansk Eksportfinansieringsfond‘, ‚Danmarks Skibskreditfond‘, ‚Dansk Landbrugs Realkreditfond‘ in ‚KommuneKredit‘ “.

Člen 2

Šesta alinea člena 2(3) Direktive 2000/12/ES se nadomesti z naslednjim:

„— v Grčiji, ‚Ταμείο Παρακαταθηκών και Δανείων‘ (Tamio Parakatathikon kai Danion)“.

Člen 3

Štirinajsta alinea člena 2(3) Direktive 2000/12/ES se nadomesti z naslednjim:

„— na Finskem, ‚Teollisen yhteistyön rahasto Oy/Fonden för industriellt samarbete AB‘ in ‚Finnvera Oyj/Finnvera Abp‘ “.

Člen 4

Države članice sprejmejo zakone in druge predpise, potrebne za uskladitev s to direktivo, najpozneje do 30. junija 2006. O tem takoj obvestijo Komisijo.

Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.

Člen 5

Ta direktiva začne veljati dvajseti dan po objavi v Uradnem listu Evropske unije.

Člen 6

Ta direktiva je naslovljena na države članice.

V Bruslju, 8. marca 2006 Za Komisijo Charlie McCREEVY Član Komisije

(1) UL L 126, 26.5.2000, str. 1. Direktiva, kakor je bila nazadnje spremenjena z Direktivo 2005/1/ES (UL L 79, 24.3.2005, str. 9).
5.

Metoda št. 6 se spremeni: (a) Točki 1 in 2 metode št. 6 se nadomestita z naslednjim: „1. PODROČJE UPORABE Ta metoda je po odstranitvi nevlakenskih snovi uporabna za dvokomponentne mešanice: 1. triacetat (24) ali polilaktid (33a) z 2. volna (1), živalske dlake (2 in 3), svila (4), bombaž (5), bakro (21), modal (22), viskoza (25), akril (26), poliamid ali najlon (30), poliester (34), steklena vlakna (43) in elastomultiester (45). Opomba Triacetatna vlakna, ki so bila delno hidrolizirana s posebno obdelavo, niso več popolno topljiva v reagentu. V tem primeru ta metoda ni uporabna. 2. PRINCIP Triacetatna ali polilaktidna vlakna se odtopi iz mešanice znane suhe mase z diklorometanom. Preostanek se zbere, izpere, osuši in stehta; iz mase preostanka, po potrebi korigirane, se izrazi kot delež suhe mase mešanice. Delež suhih triacetatnih ali polilaktidnih vlaken se izračuna iz razlike.“. (b) Točka 5 se nadomesti z naslednjim: „5. IZRAČUN IN PRIKAZ REZULTATOV Rezultate izračunajte, kot je opisano v splošnih navodilih. Vrednost ‚d’ znaša 1,00, razen za poliester in elastomultiester, kjer znaša 1,01.“
SL Uradni list Evropske unije L 288/12

Popravek Direktive Komisije 2006/27/ES z dne 3. marca 2006 o spremembi zaradi prilagoditve tehničnemu napredku direktiv Sveta 93/14/EGS o zavornih sistemih dvo- ali trikolesnih motornih vozil in 93/34/EGS o predpisanih oznakah za dvo- ali trikolesna motorna vozila ter direktiv Evropskega parlamenta in Sveta 95/1/ES o največji konstrukcijsko določeni hitrosti, največjem navoru in največji nazivni moči motorja dvo- oziroma trikolesnih motornih vozil in 97/24/ES o določenih sestavnih delih in značilnostih dvo- in trikolesnih motornih vozil

( Uradni list Evropske unije L 66 z dne 8. marca 2006 )

Stran 9:

besedilo:

se glasi:
(1)

Iz podatkov, ki so jih predložili Češka, Danska, Grčija (kolikor gre za Kreto in Lezbos), Irska, Švedska in Združeno kraljestvo (vključno s Kanalskimi otoki, ampak brez otoka Man) je razvidno, da Cryphonectria parasitica (Murrill) Barr. ni navzoča na ozemlju teh držav. Zato je treba te države priznati kot varovano območje glede na Cryphonectria parasitica (Murrill) Barr.
(3)

Odločba št. 676/2002/ES Evropskega parlamenta in Sveta z dne 7. marca 2002 o pravnem okviru za politiko radijskega spektra v Evropski skupnosti (Odločba o radijskem spektru) (5) je vzpostavila politiko Skupnosti in pravni okvir za zagotavljanje usklajevanja pristopov in po potrebi usklajene pogoje v zvezi z razpoložljivostjo in učinkovito uporabo spektralnega pasu, ki so potrebni za vzpostavitev in delovanje notranjega trga. Omenjena odločba Komisiji omogoča, da sprejme tehnične izvedbene ukrepe za zagotovitev usklajenih pogojev glede razpoložljivosti in učinkovite uporabe spektralnega pasu.
(3)

Proizvajalci so predložili dodatne podatke v zvezi z 38 barvami za lase iz dela 2 Priloge III k Direktivi 76/768/EGS. Te podatke mora oceniti SCCP. Na podlagi takšnih ocen dokončna ureditev teh barv za lase in njena uveljavitev v zakonodaji držav članic ne bosta mogoči pred 31. decembrom 2006. Zato je treba začasno uporabo kozmetičnih izdelkov v skladu z omejitvami in pogoji iz dela 2 Priloge III podaljšati do 31. decembra 2006.
„4.3.8

Za sedeže, ki se uporabljajo le, ko vozilo miruje, in za sedeže katerega koli vozila, ki niso zajeti v točkah 4.3.1 do 4.3.5, pritrdišča varnostnih pasov niso zahtevana. Če je vozilo opremljeno s pritrdišči za takšne sedeže, morajo ta pritrdišča izpolnjevati določbe te direktive. Vendar ni treba, da pritrdišča, namenjena izključno uporabi skupaj z varnostnimi pasovi za funkcionalno ovirane osebe ali s katerim koli drugim sistemom za zadrževanje potnikov, navedenim v členu 2a Direktive Sveta 77/541/EGS z dne 28. junija 1977 o približevanju zakonodaje držav članic o varnostnih pasovih in sistemih za zadrževanje potnikov v motornih vozilih (7), izpolnjujejo zahteve te direktive, pod pogojem, da so konstruirana in izdelana v skladu z nacionalnimi zahtevami za zagotavljanje najvišje praktične ravni varnosti.
SL Uradni list Evropske unije L 293/14

DIREKTIVA KOMISIJE 2004/89/ES

z dne 13. septembra 2004

o peti prilagoditvi Direktive Sveta 96/49/ES o približevanju zakonodaje držav članic v zvezi s prevozom nevarnega blaga po železnici tehničnemu napredku

(Besedilo velja za EGP)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 96/49/ES z dne 23. julija 1996 o približevanju zakonodaje držav članic v zvezi s prevozom nevarnega blaga po železnici (1), in zlasti člena 8 Direktive,

ob upoštevanju naslednjega:

(1) Priloga k Direktivi 96/49/ES se sklicuje na Pravilnik o mednarodnem železniškem prevozu nevarnega blaga (RID), kakor velja od 1. julija 2003.

(2) RID se navadno ažurira vsaki dve leti in zadnja posodobljena različica je začela veljati 1. januarja 2003 s prehodnim obdobjem do 30. junija 2003.

(3) Izjemoma je bil RID ponovno ažuriran po enem letu, tako da je spremenjena različica začela veljati 1. januarja 2004.

(4) Zato je treba spremeniti Prilogo k Direktivi 96/49/ES.

(5) Ukrepi, predvideni s to direktivo, so v skladu z mnenjem Odbora za prevoz nevarnega blaga iz člena 9 Direktive 96/49/ES –

SPREJELA NASLEDNJO DIREKTIVO:

Člen 1

Priloga k Direktivi 96/49/ES se nadomesti:

„Pravilnik o mednarodnem železniškem prevozu nevarnega blaga (RID), ki ga vsebuje Priloga I k Dodatku B h Konvenciji o mednarodnih železniških prevozih (COTIF), kakor velja od 1. januarja 2004, pri čemer se bosta ‚pogodbenica‘ in ‚države‘ ali ‚železnice‘ nadomestila z ‚država članica‘. Besedilo sprememb različice RID iz leta 2004 bo objavljeno takoj, ko bo na voljo v vseh uradnih jezikih Skupnosti.“

Člen 2

1. Države članice sprejmejo zakone in druge predpise, potrebne za uskladitev s to direktivo, najpozneje do 1. oktobra 2004. Komisiji takoj predložijo besedilo teh predpisov in primerjalno tabelo med temi predpisi in to direktivo.

Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.

2. Države članice predložijo Komisiji besedilo temeljnih predpisov nacionalne zakonodaje, sprejetih na področju, ki ga ureja ta direktiva.

Člen 3

Ta direktiva začne veljati dvajseti dan po objavi v Uradnem listu Evropske unije.

Člen 4

Ta direktiva je naslovljena na države članice.

V Bruslju, 13. septembra 2004 Za Komisijo Loyola DE PALACIO Podpredsednica

(1) UL L 235, 17.9.1996, str. 25. Direktiva, kakor je bila nazadnje spremenjena z Direktivo Komisije 2003/29/ES (UL L 90, 8.4.2003, str. 47).
SL Uradni list Evropske unije L 365/25

DIREKTIVA KOMISIJE 2004/111/ES

z dne 9. decembra 2004

o peti prilagoditvi Direktive Sveta 94/55/ES o približevanju zakonodaje držav članic glede prevoza nevarnega blaga po cesti tehničnemu napredku

(Besedilo velja za EGP)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 94/55/ES z dne 21. novembra 1994 o približevanju zakonodaje držav članic glede prevoza nevarnega blaga po cesti (1), in zlasti člena 8 Direktive,

ob upoštevanju naslednjega:

(1) Prilogi A in B k Direktivi 94/55/ES se nanašata na Prilogi A in B k Evropskemu sporazumu o mednarodnem prevozu nevarnega blaga po cesti (ADR), kakor velja od 1. julija 2003.

(2) ADR se posodablja vsaki dve leti. Posledično se bo 1. januarja 2005 začela uporabljati spremenjena različica, s prehodnim obdobjem do 30. junija 2005.

(3) Zato je treba spremeniti Prilogi A in B k Direktivi 94/55/ES.

(4) Ukrepi, predvideni v tej direktivi, so v skladu z mnenjem Odbora za prevoz nevarnega blaga, navedenega v členu 9 Direktive 94/55/ES –

SPREJELA NASLEDNJO DIREKTIVO:

Člen 1

Prilogi A in B k Direktivi 94/55/ES se spremenita:

1. Priloga A se nadomesti z naslednjim besedilom: „Določbe Priloge A k Evropskemu sporazumu o mednarodnem prevozu nevarnega blaga po cesti (ADR), kakor se uporablja od 1. januarja 2005, pri čemer se razume, da se ‚pogodbenica‘ zamenja z ‚državo članico‘. Besedilo sprememb različice Priloge A k ADR iz leta 2005 bo objavljeno, kakor hitro bo na voljo v vseh uradnih jezikih Skupnosti.“

2. Priloga B se nadomesti z naslednjim besedilom: „Predpisi Priloge B k Evropskemu sporazumu o mednarodnem prevozu nevarnega blaga po cesti (ADR), kakor se uporablja od 1. januarja 2005, pri čemer se razume, da se ‚pogodbenica‘ zamenja z ‚državo članico‘. Besedilo sprememb različice Priloge B k ADR iz leta 2005 bo objavljeno kakor hitro bo na voljo v vseh uradnih jezikih Skupnosti.“

Člen 2

1. Države članice sprejmejo zakone in druge predpise, potrebne za uskladitev s to direktivo, najpozneje do 1. julija 2005. Države članice takoj posredujejo Komisiji besedila navedenih predpisov in korelacijsko tabelo med navedenimi predpisi in to direktivo.

Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.

2. Države članice predložijo Komisiji besedilo temeljnih predpisov nacionalne zakonodaje, sprejetih na področju, ki ga ureja ta direktiva.

Člen 3

Ta direktiva začne veljati dvajseti dan po objavi v Uradnem listu Evropske unije.

Člen 4

Ta direktiva je naslovljena na države članice.

V Bruslju, 9. decembra 2004 Za Komisijo Jacques BARROT Član Komisije

(1) UL L 319, 12.12.1994, str. 7. Direktiva, kakor je bila nazadnje spremenjena z Direktivo Komisije 2003/28/ES (UL L 90, 8.4.2003, str. 45).
Direktiva Komisije 2004/69/ES

z dne 27. aprila 2004

o spremembi Direktive Evropskega parlamenta in Sveta 2000/12/ES v zvezi z opredelitvijo "multilateralnih razvojnih bank"

(Besedilo velja za EGP)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Evropskega parlamenta in Sveta 2000/12/ES z dne 20. marca 2000 o začetku opravljanja in opravljanju dejavnosti kreditnih institucij [1] in zlasti pete alinee člena 60(1) Direktive,

ob upoštevanju naslednjega:

(1) V členu 1(19) Direktive 2000/12/ES je pojem "multilateralne razvojne banke" opredeljen na način naštevanja.

(2) V pismu iz novembra 2002 je Multilateralna agencija za zavarovanje investicij (MIGA) zahtevala, da se jo vključi v seznam iz člena 1(19) Direktive 2000/12/ES.

(3) MIGA je članica Skupine Svetovne banke. MIGA daje jamstva vlagateljem iz zasebnega sektorja za nekomercialna tveganja in še zlasti za tveganje izgub, v skladu z jasno opredeljenimi merili, ki jih lahko povzročijo nekonvertibilnost in prenos valut, razlastitev, vojne in državljanski nemiri ter kršitev pogodbe s strani državnih organov. Namen MIGA je pospeševati gospodarski razvoj njenih držav članic v razvoju s spodbujanjem ustanavljanja, širjenja in posodabljanja zasebnih – in še posebej malih ali srednje velikih podjetij in s tem dopolnjevati dejavnosti drugih članov iz Skupine Svetovne banke.

(4) MIGA predstavlja profil tveganja, ki je enak profilu multilateralnih razvojnih bank, naštetih v členu 1(19) Direktive 2000/12/ES in je zato primerna za vključitev v člen 1(19) in je posledično upravičena do preferencialnih uteži za tehtana tveganja, kakor je določeno v členu 43 Direktive 2000/12/ES.

(5) Ukrepi, predvideni v tej direktivi, so v skladu z mnenjem odbora, zadolženega za pomoč Komisiji v skladu s postopkom, določenim v členu 60(2) Direktive 2000/12/ES –

SPREJELA NASLEDNJO DIREKTIVO:

Člen 1

Člen 1(19) Direktive 2000/12/ES se nadomesti z naslednjim:

"19. "multilateralne razvojne banke" pomenijo Mednarodno banko za obnovo in razvoj, Mednarodno finančno korporacijo, Medameriško razvojno banko, Azijsko razvojno banko, Afriško razvojno banko, Preselitveni sklad Sveta Evrope, Nordijsko investicijsko banko, Karibsko razvojno banko, Evropsko banko za obnovo in razvoj, Evropski investicijski sklad, Korporacijo za zavarovanje naložb v Ameriki in Multilateralno agencijo za zavarovanje investicij;"

.

Člen 2

Države članice sprejmejo zakone in druge predpise, potrebne za uskladitev s to direktivo najpozneje do 30. junija 2004. O tem takoj obvestijo Komisijo.

Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Države članice določijo način tega sklicevanja.

Člen 3

Ta direktiva začne veljati dvajseti dan po objavi v Uradnem listu Evropske unije.

Člen 4

Ta direktiva je naslovljena na države članice.

V Bruslju, 27. aprila 2004

Za Komisijo

Frederik Bolkestein

Član Komisije

[1] UL L 126, 26.5.2000, str. 1. Direktiva, kakor je bila nazadnje spremenjena z Direktivo 2002/87/ES (UL L 35, 11.2.2002, str. 1).

--------------------------------------------------
Direktiva Komisije 2003/120/ES

z dne 5. decembra 2003

o spremembi Direktive 90/496/EGS o označevanju hranilne vrednosti živil

(Besedilo velja za EGP)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 90/496/EGS z dne 24. septembra 1990 o označevanju hranilne vrednosti živil [1] in zlasti člena 5(2) Direktive,

po posvetovanju z Znanstvenim odborom za prehrano,

ob upoštevanju naslednjega:

(1) Z Odločbo Komisije 2003/867 [2] je bilo v skladu z Uredbo (ES) št. 258/97 Evropskega parlamenta in Sveta [3], kakor je bila nazadnje spremenjena z Uredbo (ES) št. 1882/2003 [4], dovoljeno dajanje na trg različnih oblik salatrima kot novih sestavin za živila, ki se uporabljajo v pekovskih proizvodih in slaščicah z zmanjšano energijsko vrednostjo.

(2) Znanstveni odbor za prehrano je v svojem mnenju, izraženim 13. decembra 2001, o oceni varnosti salatrima, ki se kot nadomestki maščob z zmanjšano kalorično vrednostjo uporabljajo kot nove sestavine za živila, ugotovil, da se energijska vrednost salatrima giblje med 5 in 6 kcal/g.

(3) V skladu z veljavnimi predpisi, bi se energijska vrednost različnih oblik salatrima, ki se štejejo za maščobe, morala izračunati s pretvornim faktorjem za maščobo, predvidenim v členu 5(1) Direktive 90/496/EGS, in bi bila 9 kcal/g. Uporaba pretvornega faktorja za deklarirano energijsko vsebnost nekega proizvoda bi napačno predstavila njegovo energijsko vrednost, zmanjšano zaradi uporabe različnih oblik salatrima pri njegovi izdelavi, ter bi posledično ne informirala potrošnika v celoti. Zato je treba sprejeti pretvorni faktor, ki je primeren za različne oblike salatrima, in ga uporabljati za izračun deklarirane energijske vrednosti živil.

(4) Ukrepi, predvideni s to direktivo, so v skladu z mnenjem Stalnega odbora za prehranjevalno verigo in zdravje živali –

SPREJELA NASLEDNJO DIREKTIVO:

Člen 1

Člen 5(1) Direktive 90/496/EGS se na koncu dopolni z:

"—različne oblike salatrima | 6 kcal/g - 25 kJ/g" |

Člen 2

1. Države članice sprejmejo zakone in druge predpise, potrebne za uskladitev s to direktivo, najpozneje do 31. julija 2004. Besedilo teh predpisov nemudoma sporočijo Komisiji skupaj s korelacijsko tabelo med temi predpisi in to direktivo.

Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.

2. Države članice predložijo Komisiji besedila temeljnih predpisov nacionalne zakonodaje, sprejetih na področju, ki ga ureja ta direktiva.

Člen 3

Ta direktiva začne veljati dvajseti dan po njeni objavi v Uradnem listu Evropske unije.

Člen 4

Ta direktiva je naslovljena na države članice.

V Bruslju, 5. decembra 2003

Za Komisijo

David Byrne

Član Komisije

[1] UL L 276, 6.10.1990, str. 40.

[2] UL L 326, 13.12.2003, str. 32.

[3] UL L 43, 14.2.1997, str. 1.

[4] UL L 284, 31.10.2003, str. 1.

--------------------------------------------------
Popravek Direktive 2000/53/ES Evropskega parlamenta in Sveta z dne 18. septembra 2000 o izrabljenih vozilih

( Uradni list Evropskih skupnosti L 269 z dne 21. oktobra 2000 )

(Slovenska posebna izdaja, poglavje 15, zvezek 5, str. 224)

Izraz „surovine“ v različnih sklonih in številih se nadomesti z izrazom „materiali“ v ustreznem sklonu in številu v celotnem besedilu in stavek se temu slovnično prilagodi.

Stran 228, člen 7(2), drugi pododstavek:

besedilo:

„V tem poročilu Komisija upošteva razvoj surovinske sestave vozil […]“

se glasi:

„V tem poročilu Komisija upošteva razvoj materialne sestave vozil […]“.
SL Uradni list Evropske unije L 56/18

Popravek Direktive 1999/41/ES Evropskega parlamenta in Sveta z dne 7. junija 1999 o spremembi Direktive 89/398/EGS o približevanju zakonodaje držav članic, ki se nanaša na živila za posebne prehranske namene

( Uradni list Evropske unije L 172 z dne 8. julija 1999 )

(Slovenska posebna izdaja, Poglavje 13, Zvezek 24, str. 50)

Stran 39 (stran 51 Slovenske posebne izdaje), prvi odstavek člena 2, prvi stavek:

besedilo:

„Države članice sprejmejo zakone in druge predpise, potrebne za uskladitev s to direktivo, najpozneje do 8. julija 1999.“

se glasi:

„Države članice sprejmejo zakone in druge predpise, potrebne za uskladitev s to direktivo, najpozneje do 8. julija 2000.“
Direktiva Komisije 98/87/ES

z dne 13. novembra 1998

o spremembah Direktive Sveta 79/373/EGS o trženju krmnih mešanic

(besedilo velja za EGP)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 79/373/EGS z dne 2. aprila 1979 o trženju krmnih mešanic [1], kot je bila nazadnje spremenjena z Direktivo Komisije 97/47/ES [2], in zlasti člena 10(e),

ker lahko Kraljevina Švedska, skladno s točko VII.E.4 Priloge XV k Aktu o pristopu, do 31. decembra 1997 obdrži svojo nacionalno zakonodajo, na podlagi katere je pri označevanju krmnih mešanic, namenjenih za ribe, obvezno navajanje vsebnosti fosforja;

ker mora Švedska, skladno s Prilogo XV zgoraj omenjene listine, znanstveno utemeljiti svojo zahtevo po usklajevanju zakonodaje Skupnosti za zadevni mineral;

ker je dne 5. junija 1997 Švedska predložila svojo utemeljitev;

ker je v Direktivi 79/373/EGS predvideno, da se njena priloga redno ažurira, ob upoštevanju znanstvenega in tehničnega napredka;

ker prekomerna obogatitev s fosforjem moti ekološko ravnovesje jezer in morij; ker je v jezerih pogosto opaziti naslednje učinke evtrofikacije: čezmerno razmnoževanje modrozelenih alg, pomanjkanje kisika, visoko smrtnost rib in zmanjšano biološko raznolikost;

ker je treba zato nujno omejiti emisije fosforja na absolutni minimum; ker bi obvezno navajanje vsebnosti fosforja pri označevanju krmnih mešanic za ribe znatno prispevalo k uresničitvi tega cilja, saj bi rejci tako lažje izvajali dobro prakso hranjenja;

ker so ukrepi, predvideni s to direktivo, v skladu z mnenjem Stalnega odbora za krmo,

SPREJELA NASLEDNJO DIREKTIVO:

Člen 1

Priloga k Direktivi 79/373/EGS se spremeni v skladu s Prilogo k tej direktivi.

Člen 2

1. Države članice sprejmejo zakone in druge predpise, potrebne za uskladitev s to direktivo, najpozneje do 30. junija 1999. O tem takoj obvestijo Komisijo.

Ukrepe začnejo uporabljati od 1. julija 1999.

Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Države članice sprejmejo postopke za takšno sklicevanje.

2. Države članice predložijo Komisiji besedila temeljnih predpisov nacionalne zakonodaje, sprejetih za področje, ki ga ureja ta direktiva.

Člen 3

Ta direktiva začne veljati dvajseti dan po objavi v Uradnem listu Evropskih skupnosti.

Člen 4

Ta direktiva je naslovljena na države članice.

V Bruslju, 13. novembra 1998

Za Komisijo

Franz Fischler

Član Komisije

[1] UL L 86, 6.4.1979, str. 30.

[2] UL L 211, 5.8.1997, str. 45.

--------------------------------------------------

PRILOGA

Oddelek "Popolne krmne mešanice" v delu B Priloge, se nadomesti z naslednjim besedilom:

+++++ TIFF +++++

--------------------------------------------------